CELEX: 22020D0319
Language: sl
Date: 2019-12-13 00:00:00
Title: Sklep Skupnega odbora EGP št. 301/2019 z dne 13. decembra 2019 o spremembi Priloge II (Tehnični predpisi, standardi, preskušanje in certificiranje) k Sporazumu EGP [2020/319]

5.3.2020   
               
               
                  SL
               
               
                  Uradni list Evropske unije
               
               
                  L 68/44
               
            
         SKLEP SKUPNEGA ODBORA EGP
         št. 301/2019
         z dne 13. decembra 2019
         o spremembi Priloge II (Tehnični predpisi, standardi, preskušanje in certificiranje) k Sporazumu EGP [2020/319]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Uredbo (EU) 2017/746 Evropskega parlamenta in Sveta z dne 5. aprila 2017 o in vitro diagnostičnih medicinskih pripomočkih ter razveljavitvi Direktive 98/79/ES in Sklepa Komisije 2010/227/EU (1), kakor je bila popravljena z UL L 117, 3.5.2019, str. 11, je treba vključiti v Sporazum EGP.
                  
               
                     (2)
                  
                  
                     Uredba (EU) 2017/746 razveljavlja Direktivo 98/79/ES (2) in Sklep Komisije 2010/227/EU (3), ki sta vključena v Sporazum EGP in ju je zato treba v okviru Sporazuma EGP razveljaviti z učinkom od datumov iz člena 112 Uredbe (EU) 2017/746.
                  
               
                     (3)
                  
                  
                     Prilogo II k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Poglavje XXX Priloge II k Sporazumu EGP se spremeni:
            
                        1.
                     
                     
                        za točko 11 (Uredba (EU) 2017/745 Evropskega parlamenta in Sveta) se vstavi naslednje:
                        
                                    „12.
                                 
                                 
                                    
                                       32017 R 0746: Uredba (EU) 2017/746 Evropskega parlamenta in Sveta z dne 5. aprila 2017 o in vitro diagnostičnih medicinskih pripomočkih ter razveljavitvi Direktive 98/79/ES in Sklepa Komisije 2010/227/EU (UL L 117, 5.5.2017, str. 176), kakor je bila popravljena z UL L 117, 3.5.2019, str. 11.“;
                                 
                              
                  
                        2.
                     
                     
                        besedili točke 2 (Direktiva 98/79/ES Evropskega parlamenta in Sveta) in točke 8 (Sklep Komisije 2010/227/EU) se črtata z učinkom od datumov iz člena 112 Uredbe (EU) 2017/746.
                     
                  
         
            Člen 2
            Besedilo Uredbe (EU) 2017/746, kakor je bila popravljena z UL L 117, 3.5.2019, str. 11, v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 3
            Ta sklep začne veljati 14. decembra 2019 ali na dan, ko je bilo predloženo zadnje uradno obvestilo Skupnemu odboru EGP v skladu s členom 103(1) Sporazuma EGP (*1), ali na dan začetka veljavnosti Sklepa Skupnega odbora EGP št. 288/2019 z dne 13. decembra 2019 (4), pri čemer se upošteva poznejši datum.
         
         
            Člen 4
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 13. decembra 2019.
            
               
                  Za Skupni odbor EGP
               
               
                  Predsednik
               
               Gunnar PÁLSSON
            
         
         
            (1)  UL L 117, 5.5.2017, str. 176.
         
            (2)  UL L 331, 7.12.1998, str. 1.
         
            (3)  UL L 102, 23.4.2010, str. 45.
         
            (*1)  Navedene so ustavne zahteve.
         
            (4)  Glej stran 24 tega Uradnega lista.